عزيز اخنوش، وزير الفلاحة والصيد البحري والمياه والغابات، معطلش الرد على عبد اللطيف وهبي الامين العام لحزب البام، وجاوبو فالبرلمان بالقول :”كاين اللي كيزرع العمل وكاين اللي كيزرع الهضرة”. وهبي دار اتهامات لوزارة الفلاحة والاطر ديالهم بلي كايديرو مشاريع فمناطق معينة حيث قربو الانتخابات، هادشي للي خلا اخنوش ينتفض ويقول بلي “الاطر خدامين وكنقوليهم زيدو خدمو”. واوضح اخنوش :”المشاريع كاينة فجميع المناطق وجميع الجهات، وميمكنش شي واحد يقدر يوقف هاد المشاريع اللي غنبقاو خدامين عليهم تال آخر لحظة من عمر هذه الحكومة”. وأضاف اخنوش، خلالة جلسة الاسئلة الشفوية بمجلس النواب، اليوم الاثنين، “كنبغي نشكر أطر وزارة الفلاحة والعاملين فالقطاع، اللي 14 عام وهوما كيشتغلو وهازين على كتافهم هاد القطاع”. وتابع :”وكنبغي نقول لأطر الوزارة ميهمكم تا واحد، كملو فخدمتكم”. وشدد اخنوش ؛”وبغيت نختم بالقول أنه كاين اللي فعادتو يزرع الكلام، وكاين اللي كيزرع الخدمة”. 
أخنوش كلاشا وهبي: كاين اللي كيزرع العمل وكاين اللي كيزرع الهضرة وميمكنش شي واحد يقدر يوقف هاد المشاريع اللي غنبقاو خدامين عليهم تال آخر لحظة من عمر هذه الحكومة